विक्टोरिया के डिजिटल कार्यबल का निर्माण करना

क्या आपका व्यवसाय डिजिटल कुशलताओं वाले प्रतिभाशाली लोगों की खोज कर   
रहा है?

डिजिटल रोजगार (Digital Jobs) विक्टोरिया के डिजिटल कार्यबल का निर्माण करने में सहायता कर रहा है

जैसे-जैसे डिजिटल प्रौद्योगिकियाँ व्यवसाय के भविष्य को आगे बढ़ा रही हैं, डिजिटल कुशलताओं की मांग तेजी से बढ़   
रही है।

इस मांग को पूरा करने में सहायता के लिए विक्टोरिया सरकार मध्य-करियर स्तर के डिजिटल कुशलतायुक्त 5,000   
लोगों का एक नया प्रतिभा पूल बना रही है।

डिजिटल रोजगार (Digital Jobs) कार्यक्रम अनुभवी मध्य-करियर विक्टोरियावासियों को डिजिटल करियर में संक्रमण करने में सहायता दे रहा है।

12-सप्ताहों के डिजिटल कार्य प्लेसमेंट का अवसर मिलने से पहले प्रतिभागी 12 सप्ताहों के लिए निःशुल्क डिजिटल कुशलता प्रशिक्षण प्राप्त करते हैं।

विक्टोरियाई व्यवसाय वेतनीय कार्य प्लेसमेंट (जिसे कार्यक्रम के माध्यम से आंशिक रूप से सब्सिडी प्राप्त है) प्रस्तुत करके हमारे प्रतिभाशाली करियर परिवर्तकों के लिए इस नए प्रतिभा पूल को एक्सेस कर सकते हैं।

**बेहतरीन लोगों की खोज करें**

डिजिटल रोजगार के प्रतिभागियों की आयु 30+ वर्ष है, वे अलग-अलग पृष्ठभूमियों से आते हैं और उनके पास अनेकानेक क्षेत्रों में कम से कम 10 वर्षों का कार्य-अनुभव होता है।

डिजिटल रोजगार (Digital Jobs) के प्रतिभागियों को तीन चरणों की एक प्रतिस्पर्धी प्रक्रिया के माध्यम से चुना जाता है और उद्योग द्वारा समर्थित अप-टु-डेट डिजिटल कुशलताओं में प्रशिक्षित किया जाता है। मध्य-करियर कर्मी होने के फलस्वरूप, वे अपने पिछले करियर से बेहतरीन अनुभव और मूल्यवान दूसरे करियर में प्रयोग की जा सकने वाली कुशलताएँ लाते हैं, जो उन्हें आपके व्यवसाय में मूल्यवान और तत्काल योगदान देने में सक्षम बनाती हैं।

हरेक प्रतिभागी ने हाल ही में निम्नलिखित ऊँची मांग वाली डिजिटल कुशलताओं में से किसी एक कुशलता में उद्योग द्वारा समर्थित 12 सप्ताहों का प्रशिक्षण पूरा किया है:

* डेटा एनालिटिक्स
* डिजिटल मार्केटिंग
* साइबर सिक्योरिटी
* क्लाउड कंप्यूटिंग
* सॉफ्टवेयर प्रोग्रामिंग/डेवलपमेंट
* आर्टिफिशियल इंटेलिजेंस/मशीन लर्निंग
* प्रोडक्ट मैनेजमेंट
* प्रोडक्ट मैनेजमेंट (एजाइल)
* वेब डेवलपमेंट

**डिजिटल रोजगार (Digital Jobs) व्यवसाय के मेजबान बनें**

डिजिटल भूमिकाओं में लोगों को जल्दी से काम पर रखने के लिए किसी डिजिटल रोजगार (Digital Jobs) कार्यक्रम प्रतिभागी की मेजबानी करना एक बेहतरीन तरीका है और अपने व्यवसाय में नई कुशलताएँ और नई प्रतिभा लाने के लिए एक किफायती मार्ग है।

यह विक्टोरियावासियों को एक नई करियर दिशा खोजने में सहायता देने का अवसर भी है, विशेषकर उन लोगों के लिए जिनके रोजगार संभावित रूप से कोविड-19 महामारी से प्रभावित हुए थे।

ANZ, Microsoft, Salesforce, Siemens और अन्य शीर्ष विक्टोरियाई कार्य-नियोक्ताओं के साथ जुड़ें, जिन्होंने पहले से ही डिजिटल नौकरियों के लिए साइन अप कर लिया है।

**आवेदन कैसे करें**

* पात्रतायुक्त व्यवसाय [यहां](https://forms.office.com/Pages/ResponsePage.aspx?id=vqAuchw-EUutb5QB1oVuJJXKmyqbahJJnFEoq6qUUNVURTBJUllJVU9VOU9ERUtVWkFVREgwVk1INy4u) पंजीकरण कर सकते हैं (पंजीकरण के लिए कोई शुल्क नहीं है)
* आपको जिन लोगों और डिजिटल कुशलताओं की आवश्यकता है, उनके बारे में चर्चा करने के लिए हम आपसे संपर्क करेंगे और हम आपके लिए उन प्रतिभागियों को शॉर्टलिस्ट करेंगे, जिसमें से आप चयन कर सकते/सकती हैं।
* आप जिन प्रतिभागीयों का चयन करते/करती हैं, आप उनका साक्षात्कार करके उन्हें काम पर रख सकते/सकती हैं और उन्हें प्रवेश-स्तर के उपयुक्त वेतन पर भुगतान कर सकते/सकती हैं।
* हरेक कार्य प्लेसमेंट प्रस्तुत करने के लिए आपको सरकार से $5,000 की वेतन सब्सिडी प्राप्त होगी।
* कार्य प्लेसमेंट कम से कम 12 सप्ताह के लिए होते हैं, लेकिन लंबे समय के प्लेसमेंट के लिए प्रतिभागियों को काम पर रखने या लगातार चलने वाली भूमिकाओं में उन्हें काम पर रखने के उद्देश्य से इस प्रक्रिया का उपयोग करने के लिए आपका स्वागत है।
* अपने प्रतिभागी को न्यूनतम 12-सप्ताह की अवधि के बाद भी काम पर रखने का आपका कोई दायित्व नहीं है, लेकिन यदि आपको लगता है कि वे आपके संगठन में एक बेहतरीन फिट हो सकते हैं, तो हम आपको उन्हें काम पर बनाए रखने के लिए प्रोत्साहित करते हैं।
* इसके लिए कोई एजेंसी लागतें या शुल्क नहीं हैं - केवल अपने प्रतिभागी को कार्य-नियुक्त करने की लागत होगी।

और अधिक जानकारी के लिए [कार्यक्रम की वेबसाइट](https://djpr.vic.gov.au/digital-jobs) पर जाएँ या [डिजिटल रोजगार (Digital Jobs) टीम](https://djpr.vic.gov.au/digital-jobs/digital-jobs-form) से संपर्क करें और हम जल्द ही आपसे वापिस संपर्क करेंगे